Circuit de Catalunya

Circuit de Catalunya (tiež známy ako Circuit de Barcelona) je pretekársky okruh ležiaci v obci Montmeló, 30 kilometrov severne od Barcelony. Každoročne sa tu koná Veľká cena Španielska formuly 1 a Veľká cena Katalánska v pretekoch cestných motocyklov. Okruh sa vyznačuje niekoľkými vysokorýchlostnými zákrutami, je veľmi náročný na aerodynamiku a vyniká výnimočnou všestrannosťou, vďaka čomu sa počas celého roka využíva na preteky rôznych sérií a v zime slúži na predsezónne testovanie pre tímy Formuly 1.

 Charakteristika trate 
náhľad|Cieľová rovinka a hlavná tribúna
Okruh Circuit de Catalunya má po poslednej úprave dĺžku 4 657 metrov. Bol postavený na začiatku 90. rokov minulého storočia katalánskym Kráľovským automobilovým klubom. Vďaka nadčasovému riešeniu boxov a na svoju dobu nadpriemernej bezpečnosti je stále využívaný nielen pre GP Španielska, ale stal sa tiež obľúbeným miestom pre zimné testovanie. K tomu prispeli i priaznivé klimatické podmienky a niekoľko vysokorýchlostných zákrut, ktoré ideálne preveria efektivitu aerodynamiky monopostov. To je dôvod, prečo všetky tímy poznajú okruh neďaleko Barcelony zo všetkých tratí najlepšie.

Povrch trate je hrubý a hrboľatý, takže sa tu používajú pneumatiky tvrdších zmesí. Navyše tu veľmi často fúka pomerne silný vietor, ktorý nepravidelne mení smer, čo reprezentuje ďalšie problémy pri nastavení auta.

Barcelonská trať bola koncipovaná ako moderný rýchlostný okruh s predpokladanou priemernou rýchlosťou približne 225 km/h. Tomu zodpovedala konštrukcia zákrut, medzi ktorými dominujú najmä tie, v ktorých sa dá jazdiť pri obrovskom preťažení rýchlosťami prevyšujúcimi 200 km/h. So stále dokonalejšou aerodynamikou však táto vlastnosť okruhu spôsobila, že sa na ňom nedá prakticky nikde predbiehať. Najvhodnejším miestom tak naďalej zostáva len prvá zákruta za cieľovou rovinkou, no i v nej nemajú jazdci príliš mnoho šancí na uskutočnenie predbiehacieho manévru. Na vine bola tiež dvojica zákrut na druhom konci cieľovej rovinky, ktoré patrili k tým vysokorýchlostným. Veľká rýchlosť spôsobila, že žiadny z jazdcov sa nemohol priblížiť pred vjazdom na cieľovú rovinku k svojmu súperovi natoľko, aby ho mohol na jej konci predbehnúť na brzdy.

Preto pred Veľkou cenou Španielska 2007 prišlo k zásadnej zmene. Obe pravotočivé zákruty pred cieľovou rovinkou od seba oddelila pravouhlá šikana, ktorá výrazne znížila rýchlosť monopostov a dala šancu k využitiu správneho okamihu pre akceleráciu. U jazdcov sa táto úprava stretla s rozporuplnými reakciami. Nikdy už totiž nezažijú pocit, keď je ich telo odstredivou silou doslova vyťahované z kokpitu. Súčasne ale uznávajú, že z hľadiska bezpečnosti to bol krok správnym smerom, ktorý zároveň pomohol k zatraktívneniu nudných pretekov.
náhľad|Zákruty číslo 1 až 3
náhľad|Predsezónne testy, 25. februára 2010
 Fakty a údaje 
 Dĺžka trate: 4 657 m
 Dĺžka pretekov: 307,236 km
 Počet kôl pretekov: 66
 Počet zákrut: 16 (9 vpravo a 7 vľavo)
 Šírka trate: 12 - 15 m
 Rozdiel medzi štart. a cieľovou čiarou: 126 m
 Dĺžka cieľovej rovinky: 1 047 m
 Jazda na plný plyn: 57 %

 Traťový rekord: 1:15.743 (221,343 km/h) - Oscar Piastri/McLaren (2025)
 Najrýchlejšie kolo kvalifikácie: 1:11,383 (234,862 km/h) - Lando Norris/McLaren (2024)
 Maximálna rýchlosť: 345 km/h
 Prvá GP: 1991 - víťaz Nigel Mansell - Williams FW14
 Počet GP: 35

 Priemerná spotreba paliva: 2,20 kg / kolo
 Spomalenie množstvom paliva: 0,40 s / 10 kg
 Počet preradení rýchlostných stupňov: 44 / kolo

 Opotrebenie pneumatík: stredné
 Opotrebenie bŕzd: stredné až vysoké
 Úroveň priľnavosti: vysoká

 Stratégia 
 1 zastávka: 28. - 32. kolo
 2 zastávky: 19. - 26. a 39. - 47.
 3 zastávky: 16. - 19. a 30. - 36. a 44. - 50.

 Kapacita tribún: 140 700
 Architekt: John Hugenholz s pomocou Nicolasa Rapondeho

 História 
Katalánsky parlament 3. októbra 1986 jednohlasne odsúhlasil návrh zdôrazňujúci potrebu vybudovania permanentného pretekárskeho okruhu. 24. februára 1989 založila katalánska vláda, Reial Automòbil Club de Catalunya (katalánsky Kráľovský automobilový klub) a montmelská radnica Consorci del Circuit de Catalunya. V ten istý deň bol položený aj základný kameň.

Už päť dní po oficiálnom otvorení, 10. septembra 1991, okruh hostil prvé preteky. V pretekoch španielskeho šampionátu cestovných automobilov zvíťazil bývalý pilot Formuly 1 Luis Pérez-Sala.

29. septembra 1991 sa tu konala 35. Veľká cena Španielska. Formula 1 sa vtedy po sedemnástich rokoch vrátila do Katalánska. O mesiac neskôr trať navštívil motocyklový šampionát s Veľkou cenou Európy, ktorá sa od roku 1995 premenovala na Veľkú cenu Katalánska.

Napriek tomu, že trať leží v obci Montmeló, je často označovaná za barcelonský okruh. Toto pomenovanie však patrí bývalému okruhu Montjuïc, ktorý bol dejiskom štyroch Španielskych Grand Prix v rokoch 1969 až 1975.

 Výsledky posledných ročníkov 

 Víťazi1 Formula 1: Races results Formula 1 Dostupné online (anglicky) 

 Rok Jazdec Monopost ČasNajrýchlejšie kolo kvalifikácie1991Nigel MansellWilliams FW141:38:41,5411:18,751, Gerhard Berger, McLaren Honda1992Nigel MansellWilliams FW14B1:56:10,6741:20,190, Nigel Mansell, Williams Renault1993Alain ProstWilliams FW15C1:32:27,6851:17,809, Alain Prost, Williams Renault1994Damon HillWilliams FW16B1:36:14,3741:21,908, Michael Schumacher, Benetton Renault1995Michael SchumacherBenetton B1951:34:20,5071:21,452, Michael Schumacher, Benetton Renault1996Michael SchumacherFerrari F3101:59:49,3071:20,650, Damon Hill, Williams Renault1997Jacques VilleneuveWilliams FW191:30:35,8961:16,525, Jacques Villeneuve, Williams Renault1998Mika HäkkinenMcLaren MP4/131:33:37,6211:20,262, Mika Häkkinen, McLaren Mercedes1999Mika HäkkinenMcLaren MP4/141:34:13,6651:22,088, Mika Häkkinen, McLaren Mercedes2000Mika HäkkinenMcLaren MP4/151:33:55,3901:20,974, Michael Schumacher, Ferrari2001Michael SchumacherFerrari F20011:31:03,3051:18,201, Michael Schumacher, Ferrari2002Michael SchumacherFerrari F20021:30:29,9811:16,364, Michael Schumacher, Ferrari2003Michael SchumacherFerrari F2003-GA1:33:46,9331:17,762, Michael Schumacher, Ferrari 2004 Michael Schumacher Ferrari F2004 1:27:32,8411:15,022, Michael Schumacher, Ferrari 2005 Kimi Räikkönen McLaren MP4-19 1:27:16,8302:31,421, Kimi Räikkönen, McLaren Mercedes 2006 Fernando Alonso Renault R26 1:26:21,7591:14,648, Fernando Alonso, Renault 2007 Felipe Massa Ferrari F2007 1:31:36,2301:21,421, Felipe Massa, Ferrari 2008 Kimi Räikkönen Ferrari F2008 1:38:19,0511:21,813, Kimi Räikkönen, Ferrari 2009 Jenson Button Brawn BGP 001 1:37:19,2021:20,527, Jenson Button, Brawn Mercedes 2010 Mark Webber Red Bull RB6 1:35:44,1011:19,995, Mark Webber, Red Bull2011Sebastian VettelRed Bull RB71:29:30,2591:20,981, Mark Webber, Red Bull2012Pastor MaldonadoWilliams FW341:39:09,1451:22,285, Pastor Maldonado, Williams2013Fernando AlonsoFerrari F1381:39:16,5961:20,718, Nico Rosberg, Mercedes2014Lewis HamiltonF1 W05 Hybrid1:41:05,1551:25,232, Lewis Hamilton, Mercedes2015Nico RosbergF1 W06 Hybrid1:41:12,5551:24,681, Nico Rosberg, Mercedes2016Max VerstappenRed Bull RB121:41:40,0171:22,000, Lewis Hamilton, Mercedes2017Lewis HamiltonF1 W08 EQ Power+1:35:56,4971:19,149, Lewis Hamilton, Mercedes2018Lewis HamiltonF1 W09 EQ Power+1:35:29,9721:16,173, Lewis Hamilton, Mercedes2019Lewis HamiltonF1 W10 EQ Power+1:35:50,4431:15,406, Valtteri Bottas, Mercedes2020Lewis HamiltonF1 W11 EQ Performance1:31:45,2791:15,584, Lewis Hamilton, Mercedes2021Lewis HamiltonF1 W12 E Performance1:33:07,6801:16,741, Lewis Hamilton, Mercedes2022Max VerstappenRed Bull RB181:37:20,4751:18,750, Charles Leclerc, Ferrari2023Max VerstappenRed Bull RB191:27:57,9401:12,272, Max Verstappen, Red Bull2024Max VerstappenRed Bull RB201:28:20,2271:11,383, Lando Norris, McLaren2025Oscar PiastriMcLaren MCL391:32:57.3751:11.546, Oscar Piastri, McLaren

 Najrýchlejšie kolá1 Formula 1: Races results Formula 1 Dostupné online (anglicky) 

 Rok Jazdec Monopost Čas Priem. rýchlosť1991Riccardo PatreseWilliams FW141:22,837206,299 km/h1992Nigel MansellWilliams FW14B1:42,503166,675 km/h1993Michael SchumacherBenetton B193B1:20,989211,006 km/h1994Michael SchumacherBenetton B1941:25,155200,683 km/h1995Damon HillWilliams FW171:24,531201,440 km/h1996Michael SchumacherFerrari F3101:45,517161,376 km/h1997Giancarlo FisichellaJordan 1971:22,242207,047 km/h1998Mika HäkkinenMcLaren MP4/131:24,275202,052 km/h1999Michael SchumacherFerrari F3991:24,982200,374 km/h2000Mika HäkkinenMcLaren MP4/151:24,470201,586 km/h2001Michael SchumacherFerrari F20011:21,151209,831 km/h2002Michael SchumacherFerrari F20021:20,355211,909 km/h2003Rubens BarrichelloFerrari F20031:20,143212,470 km/h 2004 Michael Schumacher Ferrari F2004 1:17,450 215,070 km/h 2005 Giancarlo Fisichella Renault R25 1:15,641 220,213 km/h 2006 Felipe Massa Ferrari 248 F1 1:16,648 217,320 km/h 2007 Felipe Massa Ferrari F2007 1:22,680 202,685 km/h 2008 Kimi Räikkönen Ferrari F2008 1:21,670 205,191 km/h 2009 Rubens Barrichello Brawn BGP 001 1:22,762 202,484 km/h 2010 Lewis Hamilton McLaren MP4-25 1:24,357 198,655 km/h2011Lewis HamiltonMcLaren MP4-261:26,727193,227 km/h2012Romain GrosjeanLotus E201:26,250194,295 km/h2013Esteban GutierrezSauber C321:26,217194,370 km/h2014Sebastian VettelRed Bull RB101:28,918188,465 km/h2015Lewis HamiltonF1 W06 Hybrid1:28,270189,849 km/h2016Daniil KvyatToro Rosso STR111:26,948192,735 km/h2017Lewis HamiltonF1 W08 EQ Power+1:23,593200,471 km/h2018Daniel RicciardoRed Bull RB141:18,441213,638 km/h2019Lewis HamiltonF1 W10 EQ Power+1:18,492213,499 km/h2020Valtteri BottasF1 W11 EQ Performance1:18,183214,343 km/h2021Max VerstappenRed Bull RB16B1:18,149215,357 km/h2022Sergio PérezRed Bull RB181:24,108200,099 km/h2023Max VerstappenRed Bull RB191:16,330219,641 km/h2024Lando NorrisMcLaren MCL381:17,115217,405 km/h2025Oscar PiastriMcLaren MCL391:15,743221,343 km/h

 Referencie 

 Iné projekty 	 

 Externé odkazy 
 Circuit de Catalunya
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Španielsku